open-index/open-wikipedia-markdown huggingface dataset:
Tissafernes

**Tissafernes** (død 395 f.Kr.) var en persisk satrap, barnebarn av Hydarnes.

Han ble satrap i Lydia og Karia i 413 f.Kr. og øverstkommanderende i den persiske hær i Lilleasia. Da Dareios II beordret innkreving av de utestående skattene til de greske byene, inngikk han en allianse med Sparta mot Athen, noe som i 412 førte til erobringen av store deler av Jonia. Men Tissafernes var ikke villig til å handle og forsøkte å nå sitt mål gjennom forhandlinger. Alkibiades overtalte ham om at Persias beste politikk var å holde balansen mellom Athen og Sparta, og rivalisering med hans nabo Farnabazos i Frygia tappet ham ytterligere for energi. Da kongen i 408 bestemte seg for å støtte Sparta, ble Tissafernes fjernet som general og begrenset til Karia, mens Lydia og krigsbestrebelsene ble betrodd Kyros den yngre.

Ved Athens fall krevde både Kyros og Tissafernes styret over de joniske byene, av disse anerkjente de fleste Kyros som hersker. Men Tissafernes tok kontroll over Milet hvor han ble angrepet av Kyros som samlet en hær under dette påskuddet til å bruke den mot sin bror Artaxerxes II. Kongen ble advart av Tissafernes som deltok i slaget ved Cunaxa, og etterpå forsøkte han å knuse Kyros' greske leiesoldater ved forræderi.

Han ble så sendt tilbake til Lilleasia til sine gamle stillinger som øverstkommanderende og satrap i Lydia og Karia. Han angrep nå de greske byene for å straffe dem for deres allianse med Kyros. Dette førte til krig med Sparta i 399. Tissafernes som igjen hadde energi til diplomati, ble beseiret av Agesilaos II ved Pactolos nær Sardis i 395. Kongen gav etter for representantene til Farnabazos som hadde sterk støtte av *kilarken* (visir) Tithraustes og av dronningmoren Parysatis som hatet Tissafernes hovedsakelig på grunn av dødsfallet til hennes favorittsønn Kyros. Tithraustes ble sendt for å henrette Tissafernes som ble lokket til Kolossai og drept i 395.
Trafficking

**Trafficking** er opprinnelig et engelsk uttrykk for å **drive illegal virksomhet** (typisk illegal handel og transport av ulovlig omsatte varer), som i ulovlig menneskesmugling, især av kvinner eller barn som utnyttes til prostitusjon eller pornografi, men også ulovlig handel og transport med ville dyr (*wildlife trafficking*), og da helst de dyrartene som beskyttes under CITES (Washingtonkonvensjonen). Skjelldyrene er i så måte mer utsatt for trafficking enn alle andre dyrearter på kloden vår. I en viss utstrekning brukes også begrepet om andre former for ulovlig handel, som våpenhandel (*arms trafficking*) og narkotikahandel (*drug trafficking*). I den grad ulovlige solgte/kjøpte varer krysser landegrenser, så er akten også synonym med smugling.

## Se også
* Smugling

## Referanser
Megakles

**Megakles** var navnet på flere eminente menn i antikkens Hellas: 

# Megakles var trolig en legendarisk konge av Athen fra 922 f.Kr. til 892 f.Kr.

# Megakles var et medlem alkmaionidene i 632 f.Kr., da Kylon gjorde sitt mislykkede forsøk på å ta over Athen. Megakles ble anklaget for å ha drept Kylon (som hadde søkt tilflukt på Akropolis), og ble forvist fra byen, sammen med de andre medlemmene av hans *genos*, alkmaionidene. Alkmaionidene fikk etter dette et *miasma* (dårlig rykte) som varte i generasjoner av Megakles etterkommere.

# Megakles, barnebarnet til den ovennevnte, også et medlem av alkmaionidene, var en motstander av Peisistratos i det 6. århundre f.Kr. Han forviste Peisistratos i den sistnevntes første periode som tyrann i 560 f.Kr., men de to dannet senere en allianse, og Peisistratos giftet seg med Megakles datter.
Salve Austenå

**Salve Austenå** (født 12. august 1927, død 19. november 2019) var en norsk folkemusiker (hardingfele), kjent formidler av tradisjonell musikk fra Tovdal.  Han lærte av sin far Olav Austenå, og har også vært læremester for blant annet Tellef Kvifte, Ånon Egeland, Elizabeth Gaver og Johanne Flottorp.  Austenås bidrag til folkemusikken er studert spesielt av Hans-Hinrich Thedens.

## Utgivelser
* *Toner i Tovdalstakt*, kassett (eget forlag 1986) 
* *Tveitlien*, kassett (Ose Kulturverkstad 1992)
* Diverse artister, *Folkemusikk fra Agder* (Grappa, 1995)
* Diverse artister, *Slåtter på vandring* (Etnisk musikklubb, 2002)
* *Slåtter fra Tovdal* (2L, 2002).  Opptak mellom 1958 og 1991.
* Feleboga med Salve Austenå, *Snikkarvalsen* (Apple Blossom Music, 2010)

## Utmerkelser
* Åmli kommunes kulturpris (1992)
* Statens garantiinntekt for eldre fortjente kunstnere (2005).

## Referanser
Tom

:*For andre betydninger av ordet «Tom», se [[Tom (andre betydninger)]].*

**Tom** er et mannsnavn som betyr «tvilling». Navnet er i dag vanlig blant annet i Storbritannia, Sør-Korea og Uganda. En navnebærer er den amerikanske skuespilleren Tom Cruise.

## Etymologi
*Tom* er en opprinnelig engelsk kortform av mannsnavnet Tomas, som kommer av det arameiske ordet **** (*Tôma*) og betyr «tvilling». Mellomengelske former av navnet var *Tomme*, *Tomm* og *Thom*.

## Utbredelse
*Tom* var et populært navn i England på siste halvdel av 1800-tallet.

*Tom* var et populært navn i USA fra 1880- til 1960-årene og hadde en popularitetstopp med 0,3% i 1883.

Navnet *Tom* var vanlig i Norge fra 1930- til 1990-årene og hadde en popularitetstopp med 1,5 % i 1960.

*Tom* er i dag et vanlig mannsnavn blant annet i Storbritannia, Sør-Korea og Uganda.

|}

## Navnedag
*Tom* har navnedag i flere land, oftest 21. desember. Den norske navnedagen er .

## Kjente personer med navnet

Personene i listen er ordnet kronologisk etter fødselsår.
* Tom T. Hall (1936–2021), amerikansk artist og låtskriver
* Tom Jones (født 1940), britisk sanger
* Tom A. Schanke (1940–2017), redaktør for *Norsk idrettsleksikon* og daglig leder av Norsk Fotballs Venner
* Tom Okker (født 1944), nederlandsk tennisspiller
* Tom Clancy (1947–2013), amerikansk forfatter av politiske thrillere
* Tom Waits (født 1949), amerikansk musiker og skuespiller
* Tomm Kristiansen (1950–2022), journalist og forfatter
* Tom Lund (født 1950), norsk fotballspiller og -trener
* Tom Petty (1950–2017), amerikansk artist
* Tom Kristensen (født 1955), norsk krimforfatter
* Tom Erik Oxholm (født 1959), norsk skøyteløper
* Tom Egeland (født 1959), norsk forfatter
* Tom Cruise (født 1962), amerikansk skuespiller
* Thom Yorke (født 1968), britisk musiker, frontfigur i Radiohead
* Thom Hell (født 1977), norsk musiker, egentlig Thomas Helland
* Tom Hilde (født 1987), norsk skihopper
* Tom Kaulitz (født 1989), tysk gitarist i rockebandet Tokio Hotel

### Oppdiktede personer
* Tom Sawyer, hovedperson i flere romaner av Mark Twain
* Katten Tom i tegnefilmserien *[[Tom og Jerry]]* som debuterte i 1940

## Annen bruk av navnet
* Allerede mot slutten av 1300‑tallet ble navnet *Tom* brukt som et engelsk kallenavn for «en alminnelig mann» (som i det senere uttrykket «Tom, Dick and Harry»), men ofte også med et innslag av forakt. 
* På 1600‑tallet ble «Tom» også brukt som kallenavn på flere usedvanlig store kirkeklokker i England.
* *Tom Walker* er et amerikansk sørstatslig kallenavn for «djevelen», kjent brukt fra 1833. 
* Tom and Jerry viste opprinnelig til de to hovedpersonene (Corinthian Tom og Jerry Hawthorn) i Pierce Egans Life in London fra 1821.
* Tom Thumb var en bitte liten mann i folkelig tradisjon før P.T. Barnum tok navnet i bruk på en dverg han stilte ut. 
* Tom Fool er et forsterkende uttrykk for «tulling», og stammer fra midten av 1300‑tallet. 
* *Tom‑tit* er et engelsk kallenavn for spettmeis, kjent fra 1709.
* «Tom Jones», roman fra 1749, filmatisert i 1963.

## Se også
* *[[Tom (sideelv til Ob)|Tom]]* &ndash; elv i Russland
* Tom Collins &ndash; en cocktail

## Referanser


## Eksterne lenker
*
Doverstredet

**Doverstredet** (historisk kalt *Dover Narrows*; fransk: *Pas de Calais*, «Calais-stredet», nederlandsk: *Nauw van Calais* eller *Straat van Dover*) er den smaleste delen av Den engelske kanal. Under Doverstredet ligger Kanaltunnelen som forbinder britiske Folkestone og franske Calais. Stredet merker grensen mellom Den engelske kanal og Nordsjøen, og samtidig skiller den De britiske øyer fra det europeiske fastlandet. Den korteste avstanden over stredet er fra South Foreland, 33,1&nbsp;km nordøst for Dover i grevskapet Kent, og til Cap Gris-Nez, en odde i nærheten av Calais, i det franske departementet Pas-de-Calais i Frankrike. Mellom disse punktene strekker den mest populære ruten for kanalsvømmere.

På klare dager er det mulig å se motsatt kystlinje med det blotte øye. Det mest kjente og opplagte synet er de hvite klippene ved Dover fra den franske kysten, foruten også bygninger ved begge kyster, og lys om nettene, slik som beskrevet i Matthew Arnolds dikt «Dover Beach» (1867).

## Referanser


## Eksterne lenker
* Channel Navigation Information Service , navigasjonsinformasjon
* Channel Swimming & Piloting Federation, kanalsvømming
* Channel Swimming Association, kanalsvømming
Seathrún Céitinn

**Seathrún Céitinn**, kjent på engelsk som **Geoffrey Keating**, var en irsk prest, dikter og historiker. Han er født i Burgess ved Cahir i grevskapet Tipperary, omkring 1569. Han døde omkring 1644, og er begravet ved *Tubrid Graveyard* i soknet Ballylooby-Duhill.

I november 1603 var han en av de førti første studentene som fikk begynne å studere ved det nyetablerte irske college i Bordeaux i Frankrike. Han tok sin teologiske doktorgrad ved Bordeaux universitet i 1610, og vendte så hjem til kirkelig tjeneste i Irland.

Som dikter er han mest kjent for verkene «*Farewell to Ireland*» som han skrev da han forlot Irland for å begynne sine studier, og «*Lament on the Sad State of Ireland*», skrevet som en kommentar til jarlenes flukt.

Han er mest kjent for sitt historiske verk *Foras Feasa ar Éirinn*, (bokstavelig: «Grunnlaget for kunnskap i Irland», oftest oversatt til *Irlands historie*), skrevet i en tidlig utgave av moderne irsk og fullført rundt 1634.

Verket *Foras Feasa* beskriver Irlands historie fra Skapelsen til normannernes invasjon på 1100-tallet. Verket er basert på de rike irske historiske og pseudohistoriske tradisjonene, historiske dikt, annaler og kirkelige opptegnelser. De engelske herskerne i Irland ønsket ikke at bøker på irsk skulle trykkes, så *Foras Feasa* ble sirkulert som manuskript.

## Referanser


## Litteratur
*Bernadette Cunningham *The World of Geoffrey Keating: history, myth and religion in seventeenth century Ireland* (Dublin 2000).
*Geoffrey Keating *Foras Feasa ar Éirinn: the history of Ireland* D.Comyn and P.S.Dineen (eds.) 4 vols. Irish Texts Society (London 1902-14).
*Geoffrey Keating *Trí bior-ghaoithe an bháis: The three shafts of death *ed. Robert Atkinson, LL.D. Royal Irish Academy (Dublin: 1890); 
*Geoffrey Keating *Stories from Keating's History of Ireland* edited, with introduction, notes, and vocabulary by Osborn Bergin. Royal Irish Academy (Dublin: 1981)  
*Geoffrey Keating *Dánta, Amhráin is Caointe (Poems, Songs and Elegies)*, ed. Rev. John C. MacErlean, S.J. The Gaelic League (Dublin: 1900) 
*Geoffrey Keating *Eochairsciath an Aifrinn: An explanatory defence of the mass*, ed. Patrick O'Brien (Dublin: 1898)
*Geoffrey Keating  "History of Ireland: Foras Feasa ar Eirinn" trans. O'Mahoney. 3 vols. Irish Genealogical Foundation (1980)

## Eksterne lenker
* The History of Ireland (translation) of *Foras Feasa ar Éirinn* at University College Cork's CELT- Corpus of Electronic Texts
* Catholic Encylopedia entry
Militære grader i Sverige

De militære gradene i Sverige er i henhold til militærordningen 2019 følgende.:
## Grader, kategorier og tjenestestilling

OR 1-3 er soldater og sjømenn; OR 4-5 er gruppebefal; OR 6-9 er spesialistoffiserer; OF 1-9 er offiserer.

## Distinksjoner i [[Svenska armén]]

## Distinksjoner i [[Flottan|Svenska flottan]]

## Referanser
Jamie Hewlett

**Jamie Christopher Hewlett** (født 3. april 1968) er en britisk tegneserieskaper og låtskriver. Han er mest kjent for tegneserien Tank Girl og skaper av rockebandet Gorillaz.

## Referanser


## Eksterne lenker
* 
* 
*
Kaninhalvøya

**Kaninhalvøya** (russisk:Канин полуостров &ndash; *Kanin poluostrov*) er ei halvøy i det autonome distriktet Nenetsk i Russland. Den har et flateinnhold på 10&nbsp;500&nbsp;km².

Halvøya ligger mellom Kvitsjøen i vest, Barentshavet i nord og Tsjosjabukta i øst. Den dekker et areal på 10&nbsp;500&nbsp;km² og er 300 kilometer lang fra nord til sør. Dens nordligste punkt er Kapp Kanin. 

Landskapet er hovedsakelig en flat og myrlendt tundraslette av glasiale og marine avsetninger. Flere steder hever moreneåser seg til høyder på 70-80 meter. I nord strekker høydedraget Kanin Kamen seg fra Kapp Kanin i vest til Kapp Mikulkin på østkysten, med høyeste punkt på 242 moh.

Kaninhalvøya er tynt befolket. Det er ingen byer i området, kun mindre tettsteder og bosetninger, som Sjojna, Nes, Tsjizja, Konusjin Nos, Kija, Kanin Nos, Jazjma, Vostotsjnaja Kambalnitsa og Mikulkin Nos. 

## Eksterne lenker
* Bilder fra Kaninhalvøya (eris-photos) 
* Bilder fra Kaninhalvøya (ethno-online.ru)
Lakkadivene

**Lakkadivene**, eller **Lakshadweep**, (malayalam ലക്ഷദ്വീപ്, [Lakṣadvīp]) er et indisk forbundsterritorium som består av tolv korallatoller, tre korallrev og flere mindre øyer og banker. Lakkadivene ligger 200–300 km utenfor kysten av Kerala. Elleve av øyene er befolket. Ved folketellingen i 2011 hadde Lakkadivene et folketall på .

Havstykket mellom Lakkadivene i nord og Maldivene i sør kalles Maliku Kandu (eller Åttegraderskanalen).

## Referanser


## Eksterne lenker
*
Kara-Bogaz-Gol

**Kara-Bogaz-Gol** (russisk omskriving av  turkmensk *Garabogazköl*, «svarte strupesjøen») er en grunn salt bukt beliggende i den østre delen av Det kaspiske hav i nordvestre Turkmenistan. Kara-Bogaz-Gol har et areal på ca. 18&nbsp;000 km².

I 1980 ble det bygget en demning for å forhindre uttørring av Kaspihavet. Ved å hindre at vannet rant inn i den grunne bukta, skulle man også unngå fordampningen. Resultatet av demningen ble at lagunen stort sett tørket inn, og bare etterlot seg en saltholdig grop. Demningen ble delvis åpnet i 1985, og fjernet i 1992. 

## Referanser


## Eksterne lenker
*
Lier prosti

**Lier prosti** var et prosti i Tunsberg bispedømme i Den norske kirke. Prostiet ble opprettet i 1999 og hadde sete i Lier, det var tidligere en del av Drammen prosti. Fra 1. januar 2020 ble sognene i Lier kommune igjen en del av Drammen prosti. Røyken og Hurum ble en del av Asker kommune og dermed en del av Asker prosti. Lier prosti ble med det nedlagt.

## Sogn i Lier prosti
*I Hurum kommune
**Filtvet/Tofte sogn
**Hurum sogn
**Kongsdelene sogn
*I Lier kommune
** Frogner sogn
** Sjåstad sogn
** Sylling sogn
** Tranby og Lierskogen sogn
*I Røyken kommune
** Røyken sogn
** Slemmestad og Nærsnes sogn
** Åros sogn

## Historikk
Lier prosti ble opprettet ved kgl.res. av 23. desember 1998, da Drammen prosti ble delt. Lier, Sylling, Hurum og Røyken prestegjeld ble lagt til det nye prostiet, gjeldende fra 1. mars 1999.

## Referanser


## Eksterne lenker
* Om Lier prosti
Engelsk 1. divisjon 1888–89

**Engelsk 1. divisjon 1888–89** var den første sesongen i Football League. Ligaen ble grunnlagt 17. april 1888 i Manchester, og den første sesongen ble spilt fra høsten 1888 til våren 1889. Preston North End ble ligamester og vant også FA-cupen. De ble dermed den første klubben i engelsk fotball som vant The Double og dertil ved første mulighet. 
## Tabell

### Valg av klubber til Football League
Football Leagues regler fastslo at de fire dårligste klubbene måtte fratre ligaen og så søke om å bli gjenvalgt. Klubber utenfor Football League måtte søke om å bli innvalgt. Fotball Leagues årlige generalforsamling (Annual General Meeting - AGM) holdt valg over hvilke klubber som skulle få spille i ligaen den påfølgende sesongen. Ved den første avstemningen ble alle de fire dårligste klubbene gjenvalgt. 

Avstemningsresultatene fra AGM 1889:

## Referanser
Engelsk 1. divisjon 1889–90

**Engelsk 1. divisjon 1889–90** var den andre sesongen i Football League. Sesongen ble spilt fra høsten 1889 til våren 1890. Preston North End ble ligamester for andre år på rad.

## Tabell

### Valg av klubber til Football League
Football Leagues regler fastslo at de fire dårligste klubbene måtte fratre ligaen og så søke om å bli gjenvalgt. Klubber utenfor Football League måtte søke om å bli innvalgt. Fotball Leagues årlige generalforsamling (Annual General Meeting - AGM) holdt valg over hvilke klubber som skulle få spille i ligaen den påfølgende sesongen. Ved den andre årlige avstemningen besluttet AGM at Aston Villa og Bolton Wanderers, som begge endte på 19 poeng, skulle dele 8.-plassen og dermed slapp begge klubbene å søke om gjenvalg.  

Avstemningsresultatene fra AGM 1890:

## Referanser
Engelsk 1. divisjon 1890–91

**Engelsk 1. divisjon 1890–91** var den tredje sesongen i Football League. Sesongen ble spilt fra høsten 1890 til våren 1891. Everton vant sitt første ligamesterskap.

## Tabell

*1Sunderland ble trukket to poeng for bruk av uregistrert spiller

### Valg av klubber til Football League
Football Leagues regler fastslo at de fire dårligste klubbene måtte fratre ligaen og så søke om å bli gjenvalgt. Klubber utenfor Football League måtte søke om å bli innvalgt. Fotball Leagues årlige generalforsamling (Annual General Meeting - AGM) holdt valg over hvilke klubber som skulle få spille i ligaen den påfølgende sesongen. Ved den tredje årlige avstemningen besluttet AGM at ligaen skulle utvides fra 12 til 14 klubber. Dermed ble alle de fire dårligste klubbene gjenvalgt og to nye klubber ble innvalgt.

Avstemningsresultatene fra AGM 1891:

## Referanser
Engelsk 1. divisjon 1891–92

**Engelsk 1. divisjon 1891–92** var den fjerde sesongen i Football League og den siste sesongen hvor ligaen hadde kun en divisjon. Sunderland vant sitt første ligamesterskap. Etter en sesong i Football Alliance hadde Stoke blitt gjenvalgt til Football League. Darwen, som også tidligere hadde spilt i Football Alliance, ble innvalgt som ny klubb i ligaen men endte på bunnen av tabellen. Darwen ble ikke gjenvalgt til Football League.

## Tabell

### Valg av klubber til Football League
Football Leagues regler fastslo at de fire dårligste klubbene måtte fratre ligaen og så søke om å bli gjenvalgt. Klubber utenfor Football League måtte søke om å bli innvalgt. Fotball Leagues årlige generalforsamling (Annual General Meeting - AGM) holdt valg over hvilke klubber som skulle få spille i ligaen den påfølgende sesongen. Ved den fjerde årlige avstemningen besluttet AGM at ligaen skulle utvides fra 14 til 16 klubber. Samtidig besluttet de å etablere 2. divisjon og flere av søkerklubbene ble invitert til å delta der. Dessuten ble det bestemt at West Bromwich Albion, som kom på 12.-plass, skulle fritas fra å måtte søke gjenvalg til 1. divisjon da klubben vant FA-cupen.

Avstemningsresultatene fra AGM 1891:

## Referanser
Engelsk 1. divisjon 1892–93

**Engelsk 1. divisjon 1892–93** var den femte sesongen i Football League og den første sesongen med to divisjoner. Sunderland vant sitt andre ligamesterskap på rad. Etter etableringen av 2. divisjon innførte Football League test-kamper for å avgjøre opp- og nedrykk til 1. divisjon. Systemet med valg av søkerklubber fortsatte for 2. divisjon.

## Tabell

### Test-kamper
Football Leagues regel om at de fire dårligste klubbene måtte fratre ligaen og så søke om å bli gjenvalgt, bortfalt for 1. divisjon, men regelen fortsatte for 2. divisjon. Football League innførte test-kamper for de tre dårligste 1. divisjonslagene og de tre beste 2. divisjonslagene. De 2. divisjons-klubbene som vant sin test-kamp ville kunne søke om å bli valgt inn i 1. divisjon. De 1. divisjons-klubbene som vant, beholdt sine plasser automatisk.   

## Referanser
Engelsk 1. divisjon 1893–94

**Engelsk 1. divisjon 1893–94** var den sjette sesongen i Football League. Aston Villa vant sitt første ligamesterskap. 

## Tabell

|}

### Testkamper
Football League arrangerte testkamper for de tre dårligste 1.-divisjonslagene og de tre beste 2.-divisjonslagene. De 2.-divisjonsklubbene som vant sin test-kamp ville kunne søke om å bli valgt inn i 1. divisjon. De 1.-divisjonsklubbene som vant, beholdt sine plasser automatisk.

## Referanser
Eric Bischoff

**Eric Bischoff** (født 27. mai 1955) er en tidligere amerikansk wrestlingpromotør, best kjent som president i World Championship Wrestling og senere General Manager i World Wrestling Entertainments *[[RAW]]*. Han gjør fortsatt sporadiske opptredener i *RAW*.

## Referanser


## Eksterne lenker
* 
*
Hanöbukten

**Hanöbukten** er en bukt i Østersjøen på Skånes østkyst. Bukten strekker seg fra Listerlandet i nord til Stenshuvud i sør. Hanöbukten har fått sitt navn fra øya Hanö.

De viktigste havnene rundt Hanöbukten er Sölvesborg, Åhus og Kivik. 

Elver som Skräbeån, Helge å, Julebodaån og Verkeån munner ut i bukten.

## Referanser


## Eksterne lenker
*
Engelsk 1. divisjon 1895–96

**Engelsk 1. divisjon 1895–96** var den åttende sesongen i Football League. Aston Villa vant sitt andre ligamesterskap. 

## Tabell

|}

### Test-kamper
Football League arrangerte test-kamper for de to dårligste 1.-divisjonslagene og de to beste 2.-divisjonslagene. Formatet var blitt endret til en play off-variant der de to 1.-divisjonslagene møtte begge de to 2.-divisjonslagene hjemme og borte i en mini-serie. Resultatet fra hjemme- og bortekampene ble lagt sammen og utgjorde sluttresultatet. 

De to lagene som kom på  de to øverste plassene ville bli vurdert av Football League for spill i 1. divisjon den påfølgende sesongen. Dersom de to beste lagene kom fra 1. divisjon, beholdt de automatisk plassen. De to lagene nederst på tabellen ble invitert til spill i 2. divisjon.  

Dersom et 2.-divisjonslag kom på en av de to øverste plassene, ville de kunne søke om opprykk til 1. divisjon. Fotball Leagues årlige generalforsamling (Annual General Meeting - AGM) behandlet søknaden og holdt valg om laget skulle inviteres til spill i 1. divisjon. 2.-divisjonslag som kom på en av de to nederste plassene, ble automatisk værende i 2. divisjon.  

;Tabell

|}

## Referanser
Engelsk 1. divisjon 1898–99

**Engelsk 1. divisjon 1898–99** var den ellevte sesongen i Football League. Aston Villa vant sitt fjerde ligamesterskap. 

Dette var den første sesongen der direkte opp- og nedrykk mellom 1.- og 2. divisjon ble benyttet i engelsk fotball.

## Tabell

|}

### Opprykk
Football League innførte etter sesongen 1897–98 formatet med direkte opp- og nedrykk mellom 1.- og 2. divisjon, etter at formatet med test-kamper var blitt kraftig kritisert. Det nye formatet innebar at de to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.

**[[Engelsk 2. divisjon 1898–99]]:**

|}

## Referanser
Ørjan Totland

**Ørjan Totland** (født 1968 i Bergen) er en norsk biolog. 

## Liv og virke
Totland ble i 1992 cand.scient. i botanisk økologi ved Universitetet i Bergen, Botanisk institutt. Han ble i 1993 opptatt på et doktorgradsprogram og forsvarte doktorgraden i 1995 på en avhandling om alpine planters reproduksjon. Deretter jobbet han i Bergen med ulike forskningsoppdrag til han i 2000 ble tilsatt ved Universitetet for miljø- og biovitenskap på Ås, hvor han nå er professor. 

Totland var medarbeider på prosjektet *Mulige effekter av global oppvarming på reproduksjon i alpine plantepopulasjoner: En eksperimentell framgangsmåte* som gikk fra 1994 til 1997 og har publisert en rekke artikler i den forbindelse. Prosjektet var Norges bidrag til International Tundra Experiment (ITEX), som involverte 9 andre land. 

## Priser
* Melzerprisen for yngre forskere 2000

## Bibliografi
* *Community pollination and reproductive ecology of Ranunculus acris in an alpine area of south-west Norway*. Doktoravhandling 1995

## Referanser


## Eksterne lenker

* Alpine planters reproduksjon
* NFI rapport for prosjekter
Fredrik Dahm

**Fredrik Dahm** (født 1982) er en norsk fotballspiller som senest spilte for Lyn. 

Dahm debuterte på Lyns A-lag i 2000 med scoring mot HamKam. Han ble alvorlig skadet i mars 2001 i en treningskamp mot Stabæk, og var borte fra fotballen i to år. Han spilte for Lørenskog i 2. divisjon i 2003 (toppscorer), 2004 og 2005 (elleve mål). I 2006 spilte han for Sparta Sarpsborg i 1. divisjon (toppscorer med åtte mål). Han har også spilt for Drøbak/Frogn. Vinteren 2009 sesongen signerte han for Lyn. Han fikk til sammen 16 Tippeliga-kamper for Lyn i 2009 hvorav ni var startopptredener. Han er storebror av Mads Dahm.

Hans kontrakt med Lyn gikk ut etter 2009 og etter det sluttet han med fotball på toppnivå. 

Dahm arbeider som advokat og er utdannet jurist (2005-2010) og siviløkonom (2001-2005).

## Referanser


## Eksterne lenker
* Profil på lynfotball.net
Stig Rennestraum

**Stig Rennestraum** (født 28. mars 1973) er en norsk jazzmusiker (trommer, vibrafon) og komponist.

Han er utdannet ved Jazzlinja (NTNU), som har gitt deltakelse i flere av Trondheims jazz-orkestre.
Han spiller og skriver musikk i  Orange (Stig Rennestraum Trio) med Vigleik Storaas piano og Sondre Meisfjord bass (*Implicity*, 2006).  I elektro-akustisk duo med medstudent og elektroniker Bjørn Thevik kaller de seg Piim, i trio med Thevik og Klaus Holm heter de Baum, i trio med Thevik og Lena Nymark heter det Dinosau.
Gruppa Kilombo er han også med i (*Bordello Music*, 2004).
Han har blitt med i Urban Tunélls Klezmerband (2006), samt i trio med Marianne Halmrast og Espen Reinertsen.
Rennestraum har også spilt med Anne Grete Preus, Jacob Young, Noora Noor, Frode Gjerstad, Ståle Storløkken, Jon Balke, Trondheim Jazzorkester, 
Sosialistisk Kor i Trondheim,
Beaivváš Sámi Teahter, samt Pål Jackman og Per Zanussi's bestillingsverk til Nysirkusfestivalen.

## Eksterne lenker
* stigrennestraum.com
Barkflatbiller

* *[[Pytho]]*
* *[[Priognathus]]* 
* *[[Ischyomius]]*
* *[[Osphyoplesius]]*
* *[[Sphalma]]* 

**Barkflatbiller** (Pythidae) er en familie av biller som lever under barken på døde trær. De er derfor ganske flate. På grunn av deres skjulte levevis ser man dem sjelden, men mange av artene er trolig også sjeldne, og de kan være truet av moderne skogbruk.

## Utseende
Middelsstore (6 – 19&nbsp;mm), avlange, flate biller, mørke på farge. Ved første øyekast kan de minne om flate løpebiller (Carabidae), men de er ikke beslektet med disse. **Hodet** er nokså stort, omtrent firkantet sett ovenfra, med fremovverrettede (prognathe) kjever. Fasettøynene er ganske små, runde og utstående. Antennene er middels lange, 11-leddete og perlekjedeformede. **Brystskjoldet** (pronotum) er ganske lite, bredere enn langt, omtrent firkantet sett ovenfra. **Dekkvingene** er langstrakte og bredest nær bakenden. De har fine punktrekker. **Beina** er forholdsvis korte og slanke. For- og mellomføttene er fem-leddete, bakføttene fire-leddete. **Larvene** er langstrakte, flate, parallellsidige og lyse på farge. Kroppen er tydelig innsnevret mellom hvert kroppsledd. Beina er ganske korte, og bakkroppen ender i to spisse utskudd som ytterst bærer oppoverrettede kroker.

## Levevis
Larvene utvikler seg under barken på døde trær, og også de voksne billene finner man sjelden utenfor dette habitatet. Larvene av slekten *Pytho* spiser av innerbarken, mens de av slekten *Priognathus* lever av sevjelaget. Noen av artene lever i de nordlige barskogene (taigaen), og habitatet de lever i gjør at de vanskelig kan unnslippe svært lave temperaturer. Det er vist at billene overlever at væsken mellom cellene fryser (ekstracellulær frysing), men de kan også unngå frysing ned til temmelig lave temperaturer. Barkflatbillene er avhengige av god tilgang på død ved, og noen arter blir derfor truet av moderne skogbruk.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **barkflatbiller**, Pythidae Blanchard, 1845
****** Slekten *[[Anaplopus]]* Blackburn, 1890
****** Slekten *[[Ischyomius]]* Chevrolat, 1878 – Amerika
****** Slekten *[[Osphyoplesius]]* Winkler, 1915
****** Slekten *[[Priognathus]]* LeConte, 1850
****** Slekten *[[Pytho]]* Latreille, 1796
******* furubarkflatbille *[[Pytho depressus]]* (Linnaeus, 1767) – Europa og Nord-Amerika, også i Norge
******* granbarkflatbille *[[Pytho abieticola]]* J. Sahlberg, 1875 – funnet i Norge
******* *[[Pytho kolwensis]]* Sahlberg, 1833 – taiga-art, funnet i Sverige og Finland, men ikke i Norge
****** Slekten †*[[Pythoceropsis]]* Wickham, 1913
****** Slekten *[[Sphalma]]* Horn, 1872
****** Slekten *[[Trimitomerus]]* Horn, 1888

## Referanser




## Eksterne lenker
*Pytho* sp. - voksen: http://bugguide.net/node/view/45976/bgimage, larve: http://bugguide.net/node/view/97355/bgimage
*
Hannibal (roman)

***Hannibal*** er en roman av den amerikanske forfatteren Thomas Harris. Det er den tredje boken (fjerde kronologisk sett) om den kannibalistiske seriemorderen Hannibal Lecter. Handlingen tar plass syv år etter Hannibal Lecters rømning i boken *[[Nattsvermeren]]*.

## Synopsis

Lecter fjernet like etter flukten hans sjette finger på venstre hånd. Han gjennomgikk også plastikkirurgi for å endre sitt utseende. Han flyttet så til Firenze og benyttet psevdonymet «Dr. Fell». Hans sjarm gjør at han får seg jobb som museumskurator, etter at den forrige plutselig forsvant. Det viser seg senere at Lecter drepte denne mannen for å få jobben.

Lecters identitet blir avslørt av en italiensk etterforsker, Rinaldo Pazzi, syv år etter at Lecter rømte. Pazzi var uglesett av sine kolleger, spesielt etter hans katastrofale etterforskning av en seriemorder som fikk tilnavnet «Il Mostro». Pazzi så derfor arrestasjonen av Lecter som en mulighet for gjenreising av sitt navn. Pazzi gjør etter hvert en avtale med Mason Verger som ønsker hevn over Lecter. Verger ønsker å fange Lecter levende slik at han kan fore ham til sine spesialtrente villsvin. I et forsøk på å fange Lecter, drepte Lecter en av Vergers menn og Pazzi. Lecter kuttet opp magen på Pazzi og hengte ham utenfor museet. Lecter beveger seg så tilbake til USA, der han blir jaktet på av både Starling og Verger. Det var Vergers menn som først får tak i Lecter, men han blir befridd av Starling. Under redningsaksjonen blir Starling beskutt av Vergers menn med bedøvelsespiler. Lecter redder henne ved å bære henne vekk fra villsvinene som drepte Vergers menn. Lecter overtaler så Vergers søster Margot til å dreper Verger. Han påtar seg senere skylden for dette mordet ved å legge igjen en beskjed på telefonsvareren til Verger. (I filmversjonen er ikke Margot Verger med, og Mason Verger blir drept av sin personlige lege Cordell Doemling.)

Lecter dopet så ned Starling og forsøkte å hjernevaske henne ved å bruke flere psykiatriske metoder for å få henne til å tro at hun er Mischa. Etter flere måneder med dette, kidnappet Lecter Paul Krendler, som var en fiende av Starling i FBI, for en siste test. Lecter gjennomførte en kranie-ektomi på en bedøvet Krendler og forberedte deler av hans hjerne med Starling og Krendler selv mens han er i live. Men Lecters plan om å hjernevaske Starling sviktet og hun nektet å sublimere sin egen personlighet til fordel for Mischa. Hun forførte i stedet Lecter ved å vise ham hennes bryster. 

Paret forsvant så uten spor. Det siste som blir fortalt om paret er Lecters tidligere fangevokter, Barney Matthews, som observerer dem i Buenos Aires der det later til at de tilhører sosietetsklassen. På siste side i boken blir det fortalt at både Lecter og Starling er i stand til å drepe når som helst.
Arild Sundet

**Arild Sundet** (født 6. mars 1962) er en norsk assistentdommer som representerer Kolstad Idrettslag. Han har blitt ansatt av UEFA som dommer i europacupkamper. Han kom inn som erstatter i 12. time for sin norske assistentdommerkollega Ole Hermann Borgan under Mesterligafinalen 2006 på Stade de France mellom Barcelona og Arsenal. Han har vært assistentdommer i FIFA siden 1995, men begynte som dommer allerede i 1978.

Hans tre største opplevelser på en fotballbane før 2004-sesongen var:
#Cupfinalene
# –  på Wembley 1996
#Kvartfinale i UEFA-cupen 1997 mellom Parma og Bordeaux

## Meritter
Oppdatert før 2004-sesongen.
* 148 tippeligakamper.
* 2 norske cupfinaler (1994 og 1997).
* Landskamper:
** 12 A-landskamper.
** 20 U-landskamper.
* Europacupkamper
** 10 Mesterligakamper
** 24 UEFA-cupkamper
* Mesterskapsdommer for U18-Europamesterskapet i Frankrike 1996.

## Referanser
Erik Ræstad

**Erik Ræstad** (født 1964) er en norsk tidligere assistentdommer i herrefotball. Ræstad er opprinnelig fra Midsund på romsdalskysten, og han representerte Midsund IL.

Han startet som assistentdommer i 1989, og ble FIFA-assistentdommer i 1996. Han har dømt 330 kamper i Tippeligaen som assistentdommer. Har dømt kamper i norsk 1.- og 2.-divisjon. Han avsluttet i 2012. Fra 2001 til 2009 dømte Ræstad ti kamper i UEFA Champions League.

## Referanser
Emma Lathen

**Emma Lathen** og **R. B. Dominic** er pseudonymer brukt av de amerikanske krimforfatterne **Martha Henissart** (født 1929) og **Mary Jane Latsis** (født 12. juli 1927, død 29. oktober 1997). 

Forfatterparet Henissart og Latsis møttes ved Harvard universitetet. Henissart var utdannet jurist og arbeidet med forretningfinans inntil 1973. Latsis arbeidet som økonom ved FNs organisasjon for ernæring og landbruk (FAO) inntil 1969. 

Sammen skrev de to serier prisbelønnede kriminalromaner lagt til henholdsvis forretningsverdenen og det politiske miljøet i Washington, DC: Som Emma Lathen bøkene om Wall Street bankieren John Putnam Thatcher, som R.B. Dominic med kongressmann Ben Safford som detektiv.  

## Bibliografi
### Emma Lathen
* *Banking on Death* (1961)
* *A Place for Murder* (1963)
* *Accounting for Murder* (1964)
* *Murder Makes the Wheels go Round* (1966)
* *Death Shall Overcome* (1966)
* *Murder Against the Grain* (1967)
* *A Stitch in Time* (1968)
* *Come to Dust* (1968)
* *When in Greece* (1969)
* *Murder to Go* (1969)
* *Pick Up Sticks* (1970)
* *Ashes to Ashes* (1971)
* *The Longer the Thread* (1971)
* *Murder Without Icing* (1972)
* *Sweet and Low* (1974)
* *By Hook or by Crook* (1975)
* *Double, Double, Oil and Trouble* (1978)
* *Going for the Gold* (1981) (også utgitt som *Going for Gold*)
* *Green Grow the Dollars* (1982)
* *Something in the Air* (1988)
* *East is East* (1991)
* *Right on the Money* (1993)
* *Brewing Up a Storm* (1996)
* *Shark Out of Water* (1997)

### R. B. Dominic
* *Murder Sunny Side Up* (1968)
* *Murder in High Place* (1970)
* *There Is No Justice* (også utgitt som *Murder out of Court*)
* *Epitaph for a Lobbyist* (1974)
* *Murder out of Commission* (1976)
* *The Attending Physician* (1980)
* *Unexpected Developments* (også utgitt som *A Flaw in the System*)

### Oversettelser til norsk
(Alle under forfatternavnet Emma Lathen) 

## Priser og utmerkelser
* The Gold Dagger 1967, for *Murder Against the Grain*
* The Ellery Queen Award 1983 
* The Agatha Award for Lifetime Achievement 1997

## Eksterne lenker
* After the Golden Age in America:  Emma Lathen and Other Women Mystery Writers of the 50s and 60s 
* Emma Lathen og R.B. Dominic
* Jim Huang: Emma Lathen: Right on the Money
* The Financial Fiction Genre
Soulfly

**Soulfly** er et thrash / groove metal / nu metalband fra Arizona i USA. Brasilianske Max Cavalera er frontmann for bandet, som han startet i 1997 etter å ha forlatt Sepultura. Musikken har stor innflytelse fra brasiliansk folkemusikk. Bandet har hatt svært mange medlemmer opp gjennom årene og har gitt ut syv album.

## Utgivelser
* 1998 – *Soulfly*
* 2000 – *Primitive*
* 2002 – *3*
* 2004 – *Prophecy*
* 2005 – *Dark Ages*
* 2008 – *Conquer*
* 2010 – *Omen*
* 2012 – *Enslaved*
* 2013 – *Savages*
* 2015 – *Archangel*
* 2018 – *Ritual*
* 2022 – *Totem*

## Nåværende medlemmer
* Max Cavalera (gitar og vokal)
* Zyon Cavalera (trommer)
* Mike Leon (bassgitar og vokal)

## Tidligere medlemmer
* Tony Campos (2011–2015)
* Marc Rizzo (gitar) 
* Hayden Morrell (gitar)
* Johny Chow (bass) 
* Joe Nunez (trommer – også på Primitive)
* Mikey Doling (sambatrommer, Dj, gitar)

## Eksterne lenker
* 
* 
*
Cecilie Mauritzen

**Cecilie Mauritzen** (født 1961) er en norsk oseanograf og klimaforsker. Hun er seniorforsker i Avdeling for hav og is ved Meteorologisk institutt, og har tidligere vært direktør for CICERO Senter for klimaforskning. 

## Karriere
Mauritzens spesialfelt er storskala havsirkulasjon med spesiell vekt på havets rolle i klimautviklingen. Hun tok doktorgrad ved Massachusetts Institute of Technology i 1994, og har seinere jobba som oseanograf i USA, Frankrike og Norge. Ved Meteorologisk institutt var hun en periode klimadirektør og seinere prosjektleder for iAOOS-Norway, et større prosjekt i Det internasjonale polaråret. Hun var direktør for CICERO Senter for klimaforskning 2012–2013, forskningsleder ved DNV GL 2014–2015 og forskningsleder ved Norsk institutt for vannforskning 2016–2017.

Mauritzen var medforfatter av både fjerde og femte hovedrapport fra FNs klimapanel. I 2015 var hun forskningsleder på Kon-Tiki2-ekspedisjonen.

Mauritzen er medlem av Det Norske Videnskaps-Akademi (gruppe for fysikk, astronomi, geofysikk) og Norges Vitenskapsakademi for Polarforskning.

## Referanser


## Eksterne lenker
*
* Teknisk ukeblad Profil: Cecilie Mauritzen (portrettintervju ved tiltredelsen som CICERO-direktør) 30. juni 2012
* Cecilie Mauritzen (hjemmeside)
Sid Wilson

**Sid Wilson** (født **Sidney George Wilson** 20. januar 1977 i Des Moines, Iowa) er DJ i metal-bandet SlipknoT. 

Sid Wilson er også *DJ Starscream*, et navn som er tatt fra det populære  TV-showet Transformers fra 80-tallet.

## Referanser


## Eksterne lenker
* 
*
Hagerips

**Hagerips** er en type bær. Den var opprinnelig viltvoksende, men det er de dyrkede ripsene som er best kjent. Rips finnes som røde, gule og hvite bær, men det er de røde som er mest vanlig i Norge. 
Som hagebær er ripsen et av de mest hardføre bærene i Norge. Sylting av rips har vært kjent helt siden 1600-tallet, og på 1700-tallet var buskene svært utbredt.

Rips inneholder en god del C-vitamin og mineraler, i tillegg til stoffet pektin som gjør at den egner seg til gelé og sylting.

Den norske sesongen er fra juli – september.

## Eksterne lenker
*
Gaël Givet

**Gaël Givet** (født 9. oktober 1981 i Arles) er en fransk tidligere fotballspiller. Han spilte blant annet for Blackburn Rovers i Premier League.

## Klubbkarriere
### AS Monaco
Givet startet sin profesjonelle karriere i AS Monaco som en venstreback, før han senere ble omskolert til midtstopper. Han debuterte i en kamp mot Guingamp desember 2000, en kamp som endte 2-2. Han spilte for Monaco i tidsrommet 2000&ndash;2007, og spilte 178 ligakamper, samt at han scoret 8 mål.

Høydepunktene i hans tid i klubben var å vinne den franske ligacupen i 2003, og nådde samtidig finalen av Mesterligaen i 2004. Klubben tapte imidlertid 3-0 for Porto i finalen, men dette er til nå Givets største prestasjon på fotballbanen. Han hadde en sentral rolle i laget, under klubbens suksess. I 2003/04 sesongen storspilte han i forsvaret, og utgjorde et godt samarbeid med Patrice Evra.

### Olympique Marseille
Etter en vellykket tid i Monaco, skiftet Givet klubb til Olympique Marseille. I løpet av 2007/08-sesongen spilte han 29 kamper i Ligue 1, samt 9 kamper i de europeiske turneringene.

### Blackburn Rovers
Den 10. januar 2009, skrev L'Équipe at Givet var på vei til England for å skrive under en 6-måneders låneavtale med den engelske klubben Blackburn Rovers. Kort tid etter kunngjorde Sky Sports at Blackburn hadde fullført signeringen av Givet, med en låneavtale som inkluderte at klubben kunne gjøre kontrakten permanent.

Han debuterte for klubben i en FA Cup-kamp mot Sunderland AFC, der han ble kåret til banens beste i 2-1 seieren. Mai 2009 gjorde Blackburn avtalen permanent, og Givet skrev under på fire år lang kontrakt med klubben. Han scoret sitt første mål på over tre år da han scoret i åpningskampen i Premier League 2009/10, i et tap mot Sunderland på Stadium of Light.
 
## Landslagskarriere
Givet var med i s tropp til VM i 2006, og har foreløpig 13 kamper for sitt hjemland.

## Referanser


## Eksterne lenker
*
Daniele Bonera

**Daniele Bonera** (født 31. mai 1981) er en italiensk tidligere fotballspiller.

## Spillerkarriere
Bonera startet sin karriere for Brescia Calcio, hvor han gjorde sin debut i 1999/2000 i Serie B. Etter to sesonger med Brescia, ble han innkalt til s landslag, og debuterte i en vennskapskamp 5. september 2001 mot . Bonera ble solgt til Parma FC i 2002/03.

Per 1. april 2007 har han spilt elleve landskamper for Italia.

28. juli 2006 gikk Daniele Bonera til AC Milan for ca. 3 millioner euro og skrev kontrakt til 2010.

Hans debut i Mesterligaen for Milan kom mot RSC Anderlecht 17. oktober 2006, der han ble utvist etter å ha fått sitt andre gule kort i det 47. minutt.

Etter kjemping om høyreback-plassen, som ikke passet ham, flyttet Bonera senere tilbake til midtforsvaret som var svekket. Bonera var i sesongen 2006&ndash;07 en av Milans beste spillere. Han fikk ikke fornyet kontrakt med Milan da kontrakten gikk ut sommeren 2015, etter flere skuffende sesonger.

## Referanser


## Eksterne lenker
*